Maikwelo ao re bago le ona ge re galefa a ka ba a matla kudu, eupša keletšo ya Lentšu la Modimo e matla go a feta. Ka go diriša keletšo e bohlale ya Beibele le go rapelela thušo ya Modimo, le wena o ka dumelela temogo gore e fokotše goba e laole bogale bja gago. 9 Sa pele, bahlanka ba Jehofa ba ile ba kwešiša gabotse bohlokwa bja leina la Modimo. Barutwana bao ba Beibele ba botegago ba mehleng ya pele ba be ba lebelela tokišetšo ya topollo e le thuto ya motheo ya Beibele. Ke ka baka leo Morokami o bego o bolela gantši ka Jesu. Ka mohlala, ngwageng woo makasine wo o thomilego go gatišwa ka wona, o ile wa diriša leina la Jesu ka makga a lesome go feta leina la Jehofa. Morokami wa March 15, 1976, o boletše gore mehleng yeo ya pele Barutwana bao ba Beibele ba be ba “godiša [Jesu] ka mo go feteletšego.” Eupša ge nako e dutše e eya, Jehofa o ile a ba thuša go lemoga kgodišo yeo Beibele e e neago leina la gagwe. Barutwana ba Beibele ba ile ba arabela bjang? Sehlogo sa Morokami woo se re go tloga ka 1919 go ya pele, Barutwana bao ba Beibele “ba ile ba thoma go godiša kudu Tatago Mesia wa legodimong e lego Jehofa.” Ge e le gabotse, nywageng e lesome ya ka morago ga 1919, Morokami o ile wa diriša leina la Modimo ka makga a fetago a 6 500!